کانی یڵماز
کانی یڵماز (ناوی خۆی فەیسەڵ دونلایجی، لەدایکبووی ١٩٥٠ لە جەیلان پنار - مردووی ١١ی شوباتی ٢٠٠٦) یەکێک لە سەرکردەکانی پارتی کرێکارانی کوردستان بوو. سەردەمانێک کانی لە کودەتای ١٢ی تەممووز لە تورکیا گیرابوو و بۆ ١٢ ساڵ لە زیندانی عەسکەریی ئامەد مابووەوە. دواتریش ئاوارەی وڵاتانی بەریتانیا و ئەڵمانیا بووە و لەگەڵ عوسمان ئۆجەلانی برای عەبدوڵڵا ئۆجەلاندا لە پەکەکە جیابوونەوە و پارتێکی تازەیان بەناوی پارتی وڵاتپارێزی دیموکراتیی کوردستان دروست کرد.

کانی ھاوسەری ژنەنووسەر شێری لەیزەر بوو. لە ڕووداوێکی تیرۆریستیدا لە ١١ی شوباتی ٢٠٠٦دا لە سلێمانی کوژرا و تەرمەکەی لە ڕەحا نێژرا. دوای ڕووداوەکە و لە ڕاگەیەندراوێکی پارتەکەیدا، بە فەرمی پارتی کرێکارانی کوردستان وەک ئەنجامدەری کارە تیرۆریستییەکە تۆمەتبار کرا.

سەرچاوەکان 

لەدایکبووانی ١٩٥٠
مردووانی ٢٠٠٦
کوردەکانی باکووری کوردستان
ئەندامانی پارتی کرێکارانی کوردستان
تیرۆرکراوانی کورد
تیرۆرکراوانی کورد لە عێراق
تیرۆرکراوانی کورد لە ھەرێمی کوردستان